Deraniĝagala mezoplodo

La Deraniĝagala mezoplodo aŭ Deraniĝagala bekobaleno (Mesoplodon hotaula) estas specio de mezoploda baleno. Dalebout, M. L.; Baker, C. S.; Steel, D.; Thompson, K.; Robertson, K. M.; Chivers, S. J.; Perrin, W. F.; Goonatilake, M.; Anderson, R. C.; Mead, J. G.; Potter, C. W.; Thompson, L.; Jupiter, D.; Yamada, T. K. (2014). "Mesoplodon hotaula: Resurrection of Mesoplodon hotaula Deraniyagala, 1963: A New Species of Beaked Whale in the tropical Indo-Pacific". Marine Mammal Science. 30: 1081–1108. doi:10.1111/mms.12113. 

 Taksonomio 
La Deraniĝagala mezoplodo estis iam sinonima kun la Ginkodenta baleno (Mesoplodon ginkgodens), ĝis kelkaj studoj konfirmis, ke la M. hotaula estis genetike diferencaj el M. ginkgodens. Kiel ĉe ĉiuj bekobalenoj, la Deraniĝagala mezoplodo estas konata nur pere de surstrandigitaj individuoj, nome sep. La unua surstrandigo okazis en Srilanko, sed ĝi estis false identigita kiel Ginkodenta mezoplodo fare de Moore kaj Gilmore, 1965. Ambaŭ specioj estis disigitaj pro ĵusa analizo pere de DNA fare de variaj organizoj en la 2000-aj jaroj. Oni trovis, ke genetika variaĵo (Dα) de la citokromo b inter la Deraniĝagala mezoplodo kaj la Ginkodenta mezoplodo estis 8.2% ± 1.79%, dum la genetika variado gamas el inter 5.5% al 16.6% en aliaj specioj de Mesoplodon (nome ju pli malgranda procento, des malpli da genetikaj diferencoj inter ambaŭ specioj). Ĝi estis unuafoje agnoskita de Paules Edward Pieris Deraniyagala en 1963 kaj estis sekve nomita laŭ li. L. Dalebout, Merel; S. Baker, C.; Steel, Debbie; Thompson, Kirsten; M. Robertson, Kelly; J. Chivers, Susan; F. Perrin, William; Goonatilake, Manori; C. Anderson, R.; G. Mead, James; W. Potter, Charles; K. Yamada, Tadasu; Thompson, Lisa; Jupiter, Danielle (2012). A Newly Recognised Beaked Whale (Ziphiidae) in the Tropical Indo-Pacific: Mesoplodon hotaula or M. ginkgodens hotaula. National Oceanic and Atmospheric Administration (Report). International Whaling Commission. SC-64-SM3. Alirita la 18an de Novembro 2018. 

 Distribuado 
Oni konas la specion de la Deraniĝagala mezoplodo el nur sep individuoj kiuj surstrandiĝis en variaj insuloj en la Hinda kaj Sud-pacifika Oceanoj: Sejŝeloj, Maldivoj, Srilanko, Gilbertoj, Kiribati kaj Liniaj Insuloj. Oni supozis, ke kiel ĉe la Trubeka zifio, ili vivas en insulaj populacioj (izolataj komunumoj).

 Dieto 
Kiel ĉe aliaj mezoplodaj balenoj, oni supozas, ke la Deraniĝagala mezoplodo manĝas ĉefe profundmarajn kalamarojn kaj fiŝojn.

 Notoj 

 Bibliografio 
 Perrin, William F.; Wursig, Bernd & Thewissen, J.G.M (eds.) (2002): Encyclopedia of Marine Mammals. Academic Press. ISBN 0-12-551340-2
 Reeves, Randall R.; Steward, Brent S.; Clapham, Phillip J. & Owell, James A. (2002): Sea Mammals of the World. A & C Black, London. ISBN 0-7136-6334-0

 Eksteraj ligiloj 
 Whale & Dolphin Conservation Society (WDCS)

Kategorio:Mezoplodaj balenoj
Kategorio:Cetacoj
Kategorio:Balenoj